Diari Oficial de la Generalitat Valenciana


Sumari del DOGV 281, del 26-08-1985 (1985/804872)

DECRET 109/1985, de 22 de juliol, del Consell de la Generalitat Valenciana, pel qual es convoquen ajudes per als Ajuntaments que col.laboren en el desplegament del programa per a la promoció i animació de l'Educació Permanent d'Adults a la Comunitat Valenciana i per a les Entitats que hi col laboren.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/07/22/109/dof/vci/html**

### Dades del document

Número de DOGV
:   281

Data del DOGV
:   26-08-1985

Secció del DOGV
:   DISPOSICIONS GENERALS

Número del document
:   1985/804872


Data del document
:   22-07-1985

Organisme emissor
:   Presidència de la Generalitat

Tipus de document
:   Decret

Decret 109/1985, de 22 de juliol, del Consell de la Generalitat Valenciana, pel qual es convoquen ajudes per als Ajuntaments que col.laboren en el desplegament del programa per a la promoció i animació de l'Educació Permanent d'Adults a la Comunitat Valenciana i per a les Entitats que hi col.laboren.  
Vist que dins del camp de l'Educació Permanent d'Adults i els Ajuntaments de la Comunitat Valenciana han estat organitzant i desenvolupant ensenyaments i activitats educatives i culturals que contemplen i reforcen l'acció del Programa d'Educació Permanent d'Adults de la Conselleria de Cultura, Educació i Ciència.  
Conscients de la necessitat d'unir, coordinar i potenciar tots els recursos públics que incideixen directament o indirecta en la formació dels joves i adults majors de 16 anys no escolaritzats.  
Segons que disposa l'article 12 de la Llei 10/1984, de 29 de desembre, de Pressupost de la Generalitat Valenciana per a 1985, a proposta del Conseller de Cultura, Educació i Ciència, i amb la deliberació prèvia del Consell, en sessió celebrada el dia 22 de juliol de 1985,  
DECRETE:  
Article primer  
Hom convoca concurs públic per a la concessió d'ajudes als Ajuntaments que col·laboren en el desenvolupament del Programa per a l'Animació i Promoció de l'Educació Permanent d'Adults a la Comunitat Valenciana, i a les Entitats Col·laboradores que promouen aquest tipus d'activitats sense ànim lucratiu.  
I s'aproven les bases per les quals es regeix aquesta Convocatòria, incloses com a Annex I d'aquest Decret.  
Article segon  
Les ajudes a què fa referència aquest decret estaran condicionades dins dels límits consignats en el concepte pressupostari 09.05.481 del programa 426 del vigent pressupost de la Generalitat Valenciana per a 1985.  
DISPOSICIONS FINALS  
Primera  
El Conseller de Cultura, Educació i Ciència resta facultat perquè, en l'àmbit de les seues competències, dicte les disposicions necessàries per al desenvolupament del que disposa aquest Decret.  
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.  
València, 22 de juliol de 1985.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència  
CEBRIA CISCAR I CASABAN  
ANNEX  
BASES DE LA CONVOCATORIA  
Primera  
Les ajudes que es convoquen, contribuiran a la finançament total o parcial de la despesa derivada dels supòsits següents:  
1. Adquisició d'equipament i mobiliari.  
2. Funcionament i manteniment dels Centres.  
3. Promoció i manteniment d'activitats destinades a la sensibilització social i a l'impuls científic i cultural en matèria d'Educació Permanent d'Adults.  
Segona  
Podran sol·licitar i, si s'escau, ser beneficiaris de les ajudes que es contemplen en aquest Decret, els Ajuntaments i les persones físiques o jurídiques, públiques o privades, que puguen crear, sense voluntat de lucre i d'acord amb les lleis, els Centres, Cercles, Aules i organitzar activitats a les quals fa referència la base primera i que acomplesquen els requisits següents:  
a) Haver començat les activitats en l'any 1985.  
b) No referir-se a adquisicions d'equipament realitzades amb anterioritat a l'any 1985.  
c) En el cas de Centre, Cercle o Aula, comptar amb l'autorització prèvia o definitiva o justificar haver-la sol·licitat.  
d) En el cas d'activitats, les subvencions estaran condicionades a la necessitat, importància o conveniència del seu desplegament.  
Tercera  
Us sol·licituds seran dirigides a l'Honorable Sr. Conseller de Cultura, Educació i Ciència. La presentació s'efectuarà fins el 30 de setembre als Serveis Territorials d'Educació corresponents, o a través de qualsevol de les formes establertes en l'article 66 de la Llei de Procediment Administratiu.  
Quarta  
La sol·licitud de subvenció s'acompanyarà dels documents següents:  
1. Documents generals.  
a) En el supòsit que el titular siga persona jurídica s'adjuntaran a la sol·licitud de petició els documents següents:  
- Fotocòpies compulsades del justificant d'estar inscrita en el Registre d'associacions o Cooperatives.  
- Fotocòpia compulsada del número d'identificació fiscal.  
b) Si els sol·licitants son Ajuntaments, hauran d'acompanyar còpia certificada de l'Acord del Ple autoritzant-ne la sol·licitud.  
e) En els supòsits que la configuració jurídica de l'entitat sol·licitant pressupose l'existència de voluntat de lucre o es tracte de persona física, es presentarà una declaració on s'expresse formalment que el servei o activitat per al qual se sol·licita l'ajuda no té aquesta finalitat, amb subjecció a la declaració de la deguda comprovació.  
Així mateix en els supòsits a), b) i e) els sol·licitants hauran de presentar també la documentació següent:  
- Fotocòpia compulsada de l'autorització d'ensenyament o document que acredite que, en la data en què és formulada la sol·licitud, s'ha presentat la corresponent petició d'autorització per a la qual se sol·licita l'ajuda.  
- Memòria d'activitats docents específiques de l'Educació Permanent d'Adults del curs 84-85, en el supòsit que l'Ens sol·licitant les hagués realitzades.  
- Projecte organitzatiu i programa educativo-cultural de l'Educació Permanent d'Adults per al curs 85-86, especificats per àrees i amb la inclusió de l'ensenyament del nivell elemental del valencià.  
- Especificació dels locals a utilitzar, adjuntant-hi un plànol de l'emplaçament i un altre del local, amb certificació dels tècnics municipals competents de reunir condicions de seguretat i salubritat.  
- Relació dels alumnes matriculats amb indicació d'edat, DNI i nivell instructiu d'aquests.  
- Relació nominal del professorat amb especificació de l'àrea en què és especialista (adjuntant fotocòpia compulsada de la seua titulació).  
- Pla econòmic de finançament amb referència de la quota mes/alumne i d'altres ajudes rebudes per a aquestes activitats i valoració total de les despeses.  
Annex II degudament complimentat.  
2. Documents específics.  
a) Per a l'adquisició d'equipament i mobiliari:  
Pressupost degudament signat i segellat de les coses subministradores amb el preu del cost per unitat i l'import total de les adquisicions que es pretenen subministrar.  
b) Per a promoció i manteniment d'activitats:  
1 . Activitats científiques i tècniques:  
Programa i memòria descriptiva de l'activitat per a la qual se sol·licita la subvenció, amb indicació del nombre de participants en cada activitat, data i lloc de celebració i temps de durada.  
Pressupost del programa o activitat detallant per partides.  
Compromís de cedir a favor de la Conselleria els drets dels resultats obtinguts en els casos de congressos, reunions científiques, estudis o publicacions, així com de presentar un informe sobre aquests.  
Activitats associatives i comunitàries:  
Programa i memòria descriptiva de l'activitat per a la qual se sol·licita la subvenció amb indicació del nombre de participants en cada activitat, data i lloc de celebració i temps de durada.  
Pressupost d'ingressos i despeses.  
Cinquena  
En els trenta dies següents a l'acabament del termini de sol·licitud, el Consell d'Animació i Promoció de l'Educació Permanent d'Adults de cada Servei Territorial remetrà els expedients informats per la Inspecció Tècnica d'Educació (segons Annex III) i la proposta de concessió o denegació (segons Annex IV).  
Sisena  
Instruït l'expedient de sol·licitud d'ajuda, serà resolt pel Conseller i serà notificada al peticionari la resolució que escaiga.  
La Resolució determinarà la quantitat de l'ajuda, la finalitat i d'altres circumstàncies per a una adequada aplicació.  
En el supòsit de denegació de l'ajuda sol·licitada, la resolució corresponent haurà d'especificar les raons que la motiven.  
Setena  
Per percebre la subvenció el beneficiari haurà de justificar davant el Servei Territorial on presenta la sol·licitud d'ajuda la realització de la inversió en la forma que s'estableix, segons els diversos supòsits:  
1. Equipament i mobiliari. El pagament serà efectuat, en base a la documentació següent:  
- Acta de recepció o document en què conste la realització del subministrament i la conformitat amb aquest.  
- Certificat del titular que acredite que s'han inclòs en inventari del Centre per al qual es destina, els béns objecte de subvencions.  
- Factures de cadascuna de les cases subministradores. En la factura figuraran les dades següents: nom de l'empresa, número d'identificació fiscal, adreça, preu unitari,  
nombre d'unitats subministrades, preu total de cadascun dels articles i preu total del subministrament.  
2. Manteniment i funcionament. El pagament corresponent a la subvenció de funcionament de centres i serveis serà realitzat mitjançant justificació d'haver realitzat la despesa per a la qual se sol·licita l'ajuda.  
3. Promoció i manteniment d'activitats.  
- Certificació d'aplicació a l'activitat subvencionada i factures justificatives de les despeses.  
- Informe memòria dels resultats de l'activitat.  
Vuitena  
L'incompliment de qualssevol de les condicions establerts en la concessió de la subvenció podrà ser-ne causa de revocació.  
Veure annex


Còpia Permalink ELI